**Και τώρα ο απολογισμός μας! Πετύχαμε τους στόχους μας;**

Ήταν η πρώτη φορά που ασχοληθήκαμε με το Μάθημα «Ερευνητική Εργασία».

Ωστόσο μας θύμισε το μάθημα της Τεχνολογίας στην Β’ Γυμνασίου στο οποίο και πάλι ομαδικά αναζητούσαμε την γνώση αλλά με περιορισμένο θεματολόγιο στους Τομείς Παραγωγής τους οποίους πριν διδασκόμαστε από τον καθηγητή.

Φέτος και πάλι εργαζόμενοι σε ομάδες θα μελετούσαμε το θέμα μας αναζητώντας την γνώση σε διάφορες πηγές πληροφόρησης ,με την καθοδήγηση της καθηγήτριάς μας χωρίς εκ των προτέρων να έχουμε διδαχθεί το θέμα μας.

Ήταν μια πρόκληση για μας σε μια πρωτόγνωρη εμπειρία στην οποία δεν ξέρεις αν θα πετύχεις.

Πολύ περισσότερο γιατί από την αρχή θέσαμε αξιώσεις :να παρουσιάσουμε την εργασία μας εκτός σχολείου ,στους γονείς μας , στους φίλους μας , στους συνδημότες μας!

Το θέμα κέντρισε εξ’ αρχής το ενδιαφέρον μας και μάλιστα περισσότερο όταν **αποφασίσαμε να θέσουμε την Τέχνη από ανακυκλώσιμα και φυσικά υλικά σε φόντο Χριστουγεννιάτικο.**

Καθώς πλησίαζαν τα Χριστούγεννα το θέμα γινόταν ολοένα και πιο επίκαιρο και ο ενθουσιασμός μεγάλωνε.

Τώρα να δούμε αν τα υλικά που χρησιμοποιήσαμε ήταν ανακυκλώσιμα και φυσικά.

Στις χριστουγεννιάτικες μπάλες μας αξιοποιήσαμε παλιά υφάσματα αλλά και κομμάτια υφάσματος που περίσσεψαν από άλλες δημιουργίες(επομένως ανακυκλώσιμα υλικά) αλλά και μπάλες φελιζόλ.

Τις μπάλες φελιζόλ τις αγοράσαμε ,δεν ήταν επομένως από ανακύκλωση, μπορούν όμως σε σύγκριση με άλλα υλικά ,όπως γυαλί και πλαστικό να χρησιμοποιηθούν ως ανακυκλώσιμα υλικά σε επόμενες δραστηριότητες και όταν οι μπάλες μας θα θέλουμε να έχουν ανανεωθεί.

Οι καρφίτσες μας έγιναν από απομεινάρια υφασμάτων , παλιές κλωστές(ανακύκλωση επομένως ) με μόνο υλικό καινούργιο, το χρησιμοποιούμενο σύρμα για την δημιουργία του σώματος των κοριτσιών.

Κάποια φυσικά υλικά όπως , κανέλλες, κοχύλια καρπούς δέντρων χρησιμοποιήσαμε στα κοσμήματά μας.

Τα χρησιμοποιούμενα φυσικά υλικά δεν έφτασαν τον αρχικό μας στόχο επειδή ο χρόνος ενασχόλησης ήταν περιορισμένος. .

Στην αρχή , το καινούργιο, έφερε στην τάξη μία αναστάτωση ,γρήγορα όμως βρήκαμε τον ρυθμό μας και είμαστε στην κρίση σας για την επιτυχία μας.

Υποσχόμαστε ακόμη περισσότερα και ενδιαφέροντα για το Β΄Τετράμηνο.

Ευρυδίκη Γιαννοπούλου

Μαθήτρια του τμήματος Α1